Калі не будзеш з гэтым нічога рабіць — рызыкуеш атрымаць штраф за непарадак на ўчастку. Даводзіцца касіць, пасля сушыць, пасля зграбаць. Хаця, у прынцыпе, можна і інакш: напрыклад, проста згрэбці ў вялікую кучу пасярэдзіне, дачакацца бязветранага надвор'я і падпаліць. Або так і пакінуць ляжаць у пракосах. Але большасць чамусьці робіць па спрадвечным вясковым алгарытме. Да яго з ахвотай падключаешся, выконваеш усе ўстаноўленыя спрадвечныя правілы — спяшаешся згрэбці сухое сена да дажджу, акуратна кладзеш яго ў капу пластамі, як калісьці вучыла бабуля, каб не раскідалася, нават падграбаеш акуратна кожную травінку.